OpenLLM-France/wikimedia huggingface dataset:
# Busanh

Busanh (okzitanieraz Busanh, frantsesez eta ofizialki: Buzan) Okzitaniako udalerri bat da. Administratiboki Frantziako Ariège departamenduan dago, Okzitania eskualdean. 2013an 28 biztanle zituen.

## Demografia
### Biztanleria

2007an Buzan udalerrian erroldatutako biztanleak 25 ziren. Familiak 12 ziren, horien artean 4 pertsona bakarrekoak ziren (4 bakarrik bizi ziren gizonak) eta 8 seme-alabarik gabeko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 60 etxebizitza zeuden, 13 familiaren etxebizitza nagusia ziren, 45 bigarren erresidentzia ziren eta 2 hutsik zeuden. Etxebizitza guzti hauek 60etxeak ziren. 13 etxebizitza nagusietatik 11 bere jabearen bizilekua ziren eta 2 alokairuan okupaturik zeuden; 2 etxek bi gela zituzten, 2 etxek hiru zituzten, 3 etxek lau zituzten eta 6 etxek bost zituzten. 5 etxek euren parking plaza propioa zuten azpian. 8 etxetan ibilgailu bat zegoen eta 3 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Buzan udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 0 | 75-79 | 8 |
| 4 | 70-74 | 0 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 4 | 50-54 | 0 |
| 0 | 45-49 | 4 |
| 4 | 40-44 | 8 |
| 0 | 35-39 | 4 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 12 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 14 ziren, horien artean 10 aktiboak ziren eta 4 inaktiboak ziren. 10 pertsona aktiboetatik 6 lanean zeuden (3 gizon eta 3 emakume) eta 4 langabezian zeuden (2 gizon eta 2 emakume). 4 pertsona inaktiboetatik 3 erretiraturik zeuden eta 1 ikasten zeuden.

### Ekonomia jarduerak

2007an herrian zegoen saltoki bakarra «beste zerbitzu jarduera batzuk» multzoan sailkatutako enpresa batena zen.
2000. urtean Buzan udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q946622
* Multimedia: Buzan / Q946622
# Busalla

Busalla Italiako udalerri bat da. Genovako probintzian kokatuta dago, Liguria eskualdean. 5.091 biztanle ditu, 17,06 kilometro koadroko azaleran banatuta.

## Mugakideak

Busallak honako udalerri hauekin egiten du muga:
Crocefieschi Fraconalto Isola del Cantone Mignanego Ronco Scrivia Vobbia Savignone

## Kanpo estekak

* Datuak: Q265551
* Multimedia: Busalla / Q265551
# Busango portua

Busango portua (Hangul: 부산항; Hanja: 釜山港) Hego Koreako Busan hiriko portua da, herrialdeko nagusiena dena. Munduko zama-porturik nagusienetariko bat da garraiatutako zamaren arabera (400,51 milioi tona 2017ko datuen arabera). 1876an sortu zuten Tsushima uhartearen aurrean.

## Kanpo estekak

* Datuak: Q12438381
* Multimedia: Busan Port / Q12438381
# Busango akuarioa

Busango Akuarioa (koreeraz: Héeundae) Asiako Hego Koreako Haeundae hondartzan dagoen akuario publiko bat da.

## Ezaugarriak

250 espezie inguru eta gehienez 35.000 itsas animalia daude ikusgai. Tanke nagusiak 3.000.000 litro ur ditu, eta animaliak akrilikozko leihoetatik edo 80 metroko tunel submariano batetik ikus daitezke. 40 erakusketa daude, tartean pinguinoak, igaraba arruntak, pirañak, eta ukipen-tanke bat, lehen planoan itsas izaki ugari behatzeko.

## Erreferentziak

* ↑ https://www.visitsealife.com/busan/

## Kanpo estekak

* (Koreeraz): Webgune ofiziala.
* Datuak: Q486310
# Busana

Busana Italiako udalerri bat da. Reggio nell'Emiliako probintzian kokatuta dago, Emilia-Romagna eskualdean. biztanle ditu, 30,41 kilometro koadroko azaleran banatuta.

## Mugakideak

Busanak honako udalerri hauekin egiten du muga:
Castelnovo ne' Monti Collagna Ligonchio Ramiseto Villa Minozzo

## Kanpo estekak

* Datuak: Q111117
* Multimedia: Busana / Q111117
# Busano

Busano Italiako udalerri bat da. Turingo Hiri Metropolitanoan kokatuta dago, Piemonte eskualdean. 1.595 biztanle ditu, 5,06 kilometro koadroko azaleran banatuta.

## Mugakideak

Busanok honako udalerri hauekin egiten du muga:
Favria Front Oglianico Rivara San Ponso Valperga Vauda Canavese Barbania

## Kanpo estekak

* Datuak: Q9111
* Multimedia: Busano / Q9111
# Busachi

Busachi Oristanoko (Sardinia, Italia) udalerria da.

## Kanpo estekak

* Datuak: Q385556
* Multimedia: Busachi / Q385556
# Bories gaztelua

Bories gaztelua Frantziako gaztelu bat da. Antona e Trigonant udalerrian dago, Dordoina departamenduan, Akitania Berria eskualdean.
Monumentu historiko gisa sailkatzen da.

## Aurkezpena

Bories gaztelua Dordoina departamenduaren erdian dago, 21 errepide nazionalaren ertzean, Antona herritik kilometro bat baino gutxiagora ipar-ekialdera, eta Isle ibaitik dozenaka metro ingurura.
Gaztelua, aurrez Isle ibaiak elikatutako lubanarroz inguratua, etxebizitza baten itxuran aurkezten da, ekialde-mendebalde orientatuta, hegalean dorre karratu bat eta ipar-ekialdeko eta ipar-mendebaldeko angeluetan bi dorre borobil dituela. Jabetza pribatua da, eta uztail-abuztuan bisitatzeko aukera ematen du.
1974ko martxoaren 29tik dago monumentu historiko gisa sailkatuta.

## Historia

Gazteluaren eraikuntza 1494an hasi zen Jeanne de Hauteforterentzat, Jean de Saint-Astierren alargunarentzat, antzinako etxe baten hondakinen gainean. 1604an amaitu zen Henri de Saint-Astierrentzat.
Gaztelua hainbat aldiz setiatua izan zen erlijio gerretan eta gero Fronde garaian.

## Galeria

* Ikuspegi orokorra.
* Gazteluaren hego-ekialdeko izkina
* Ipar-ekialdeko dorrearen matakanak
* Armeriako atea
* Hego-ekialdetik ikusitako dorretxoa

## Erreferentziak

* ↑ « Le château des Bories », pp. 355-356, dans Congrès archéologique de France. Txantiloi:156e. Monuments en Périgord. 1999, Société Française d'Archéologie, Paris, 1999.
* ↑ Mérimée, Frantziako Kultura Ministerioa. Château des Bories. ., consultée le 23 mai 2011.
* ↑ Château des Bories sur Structurae. Consulté le 25 décembre 2009

## Kanpo estekak

* Bories gazteluaren aireko ikuspegia Périgord-ULM gunean
* Bisitak Akitaniara: Château des Bories
* Datuak: Q2625767
* Multimedia: Château des Bories / Q2625767
# Borinbizkarra

Borinbizkarra Gasteizko 2000. urteko Hiri Antolamenduko Plan Nagusian Zabalgana deitu zen hiri-hedapenaren baitan kokatutako sektore bat da. Urbanizazio-lanak 2006. eta 2009. urtean egin ziren, eta lehen etxebizitzak 2009. urtean bertan hasi ziren eraikitzen.

## Ikus, gainera

* Zabalgana

## Kanpo estekak

* (Gaztelaniaz) Auzoari buruzko informazioa Gasteizko Udalaren webgunean. 2011/06/20an kontsultatua.
* Datuak: Q559994
# Boris Baláž

Boris Baláž (Liptovský Mikuláš, 1997ko azaroaren 20a) arkularia da. Eslovakia ordezkatu zuen 2016ko Udako Olinpiar Jokoetan.

## Erreferentziak

* ↑ Boris Baláž

## Kanpo estekak

* Datuak: Q21004940
# Borijòla

Borijòla (okzitanieraz Borijòla, frantsesez eta ofizialki: Bourigeole) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q1088530
* Multimedia: Bourigeole / Q1088530
# Borikenophis

Borikenophis Dipsadidae familiako narrasti genero bat da. Puerto Ricon bizi dira.

## Espezieak

* Borikenophis portoricensis (Reinhardt & Lütken, 1862)
* Borikenophis sanctaecrucis (Cope, 1862)
* Borikenophis variegatus (Schmidt, 1926)

## Kanpo estekak

* Datuak: Q2910883
* Multimedia: Borikenophis / Q2910883
* Espezieak: Borikenophis
# Borinka

Borinka Eslovakiako udalerri bat da, Malackyko barrutian kokatuta. 15,79 km²ko azalera du eta 747 biztanle 2017ko datuen arabera.

## Historia

Idatzizko lehen aipamena 1273. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q893598
* Multimedia: Borinka / Q893598
# Boris (Ilargiko kraterra)

Boris Ilargiko inpaktuzko krater txikia da. Mare Imbriumen dago, Delisle kraterraren ipar-ekialdean. Oso gertu Rima Delisle arrakala dago; arrakala hau sigi-sagan doa ipar-ekialdean, Heis kraterraren aldera, azkenik Ilargi-itsasoan desagertzeko. Nazioarteko Astronomia Elkarteak izena eman dion krater txikienetariko bat da.

## Erreferentziak

* ↑ https://planetarynames.wr.usgs.gov/Feature/826

## Kanpo estekak

* Datuak: Q893602
* Multimedia: Boris (crater) / Q893602
# CAN

CAN hauetako bat izan daiteke:
* Nafarroako Kutxa, gaztelaniazko CAN siglaz ezaguna.
* CAN (Controller Area Network) komunikazio-protokoloa
# CANDU

Kanadan garatutako erreaktore-mota honetan ur astuna da hozgarria eta moderatzailea. CANDUren bereizgarri nagusietakoa erregaitzat uranio oxido naturala erabiltzea da, hau da, erregaiak ez du aberaste-prozesurik behar. Ur arrunteko erreaktoreetan ez bezala, hozgarriaren eta moderatzailearen zirkuituak bereiziak dira. Moderatzailea presio atmosferikoan dago eta hozgarria, berriz, irakitea eragozten duen presio handiko zirkuituan dabil. Erregai-multzoak zirkaloy-zko hodi horizontalen barruan sartzen dira eta hodi horietan barrena dabil hozgarria. CANDUren beste ezaugarri garrantzitsu bat erregaia kendu eta jartzeko erreaktorea gelditu behar ez izatea da. Kontrol-barrak goialdetik sartu eta ateratzen dira. Erreaktore honen ohizko espezifikazioak honako hauek dira:
* gunea: 6-7 m-ko diametro eta 6 m-ko garaiera
* ontzia: 5 m-ko barne-diametroa eta 10 m-ko garaiera
* hozte-zirkuituko presioa: 11 MPa
* hozgarriaren sarrera-tenperatura 266 °C eta irteera-tenperatura 310 °C
* potentzia termikoa: 2.100 MW
* potentzia elektrikoa: 600 MW
* potentzia-dentsitatea: 7,5 MW/m3
* errendimendua: % 30

## Erreferentziak

http://www.eve.es/energia/artikulua.asp?kodea=004133%5B%5D

## Kanpo estekak

* Datuak: Q558181
* Multimedia: CANDU / Q558181
# CAPC (Bordeleko tranbia)

CAPC | Musée d'Art Contemporain Bordeleko tranbiaren geltoki bat da, Bordele udalerrian dago.

## Kokapena

B linea (Bordeleko tranbia) :
* Datuak: Q7604221
* Multimedia: CAPC tram stop / Q7604221
# CAC 40

CAC 40 Pariseko burtsako burtsako indize nagusia da. Bere ISIN kodea FR0003500008 da eta bere kode mnemonikoa "PX1" da.
Compagnie des agents de change konpainiak 1987ko abenduaren 31n sortutako oinarrizko 1.000 punturekin sortutakoa, CAC 40 indizea (CAC etengabe lagundutako zerrendatzea esan nahi du) lehen merkatuan etengabe kotizatutako berrogei akzioren prezioetatik zehazten da. gehienak Euronext Parisen, hau da, Euronext, Europako burtsa nagusian. Jarduera adar desberdinen ordezkari diren enpresa horiek, printzipioz, Frantziako enpresa handien ekonomiaren joera orokorra islatzen dute eta haien zerrenda aldizka berrikusten da irudikapen hori mantentzeko.
* Datuak: Q648828
* Multimedia: CAC 40 / Q648828
# CAF (argipena)

CAF akronimoak hainbat adiera du:
* Afrika Erdiko Errepublika: Afrikako estatu burujabea. Munduko estatu burujabeen kodeak zehazten dituen ISO 3166-1 arauan finkatuta dago CAF kodea dagokiola.
* Confédération Africaine de Football: Afrikako Futbol Konfederazioa.
* Construcciones y Auxiliar de Ferrocarriles: egoitza Beasainen duen trengintzako enpresa.

## Kanpo estekak

* Datuak: Q226942
# CASA/IPTN CN-235

CASA/IPTN CN-235 Construcciones Aeronáuticas SA konpainia espainiarrak eta IPTN konpainiar indonesiarrak ekoitzitako garraio taktikoko eta itsas patruilako turbohelizedun hegazkina da. CN-235 goi-hegaleko bi motorreko zamaontzia da, CASA C-212 eta Transall C-160 bezalako bitarteko zamaontzi arinen arteko segmentuan dagoena. Garraio militar estandarrean, irismen laburreko eta ertaineko garraio-misioetarako erabiltzen da, bai soldaduentzat, bai kargentzat. CN-235aren helburuetako bat da altitude baxuan eraginkortasunez jardun ahal izatea, haren ahultasuna ahal den neurrian murrizteko. C-295 modeloa CN-235aren garapena da.

## Erreferentziak

* ↑ (Gaztelaniaz) Liñán Martínez, Amable. (2004-3-23). (PDF) Arte, ingenio, ciencia y técnica en los proyectos aeroespaciales. Real Academia de Ingeniería.

## Kanpo estekak

* Datuak: Q6498
* Multimedia: CASA CN 235 / Q6498
# Bostak (argipena)

Bostak hitzak esanahi ezberdinak ditu:
* Bostak, XIX. mendeko musikagile talde bat;
* Bostak, Enid Blyton idazleak sortutako pertsonaien taldea, berak idatziriko liburu bilduma bateko protagonistak direnak;
* Bostak, bonbak ekoizten dituen Azpeitiako enpresa bat.
# Bostak bat (Zarama)

Bostak Bat Zarama musika taldearen laugarren diskoa da, 1989. urtean taldeak argitaratutakoa.

## Partaideak

* Roberto Moso (ahotsa)
* Txus Alonso (gitarra)
* Tontxu Tabares (gitarra)
* Javier Álvarez (baxua, ahotsa)
* Ernesto Alava (bateria)
* Joseba Lafuente (teklatuak)

## Grabaketa eta abestiak

Elkar argitaletxearekin grabaturiko bigarren diska izanik laguntzaile ugariren aportazioa izan zuten. Hitzetan Jesús Etxezarraga, Jesús Mari Eizmendi, Jesús Mari Arruabarrena, Idoia Jauregi eta Jorge Cerratoren laguntza izan zuten eta musika aldetik Joseba Lafuente (gerora taldean geldituko zena) eta Aitor Amezagaren teklatuak. Maixa Lizeagak "Txakurremea" abestian ahotsa jarri zuen eta hainbat abestitan Ane Mate, Amaia Urkia eta Javi Santaremek koruak egin zituzten. Arlo teknikoan Cesar Ibarretxe izan zen soinu teknikaria.
Diskoa bera ideia nagusi baten inguruan kokatzen da, etorkizuneko gizartea, eta abestiek aspektu desberdinei egiten diote erreferentzia, gerra (Guda ta Bakea), erlijioa (Dominus Bobiskum), feminismoa (Txakurremea), ekologia (Mokordo ibaia), gartzela (Grakaz)... Diskoaren kontrazalean ideia nagusi hori azaltzen duen testu luze bat dago, honela hasten dena:
| « | Batek daki zenbat mila eta zenbatgarren urtea. Gerrate haundien aldiaren ondoren, eta gizaldiak jasan zuen gainbehera espiritual nahiz materialaz geroz, hondamendi berri baterako kondizioak errepikatu ez daitezen, halabeharrezko borondate bat nagusi duen garai bat hasten da. | » |
Diska honetako abestiak oso biribilak dira baina ez dira taldearen ibilbidean ezinbestekoak bihurtu. Hala ere badaude ale aipagarri batzuk. Maixa Lizeagak abesten duen Txakurremea kanta David Bowieren abesti baten moldaketa da. Dominus Bobiskum euskaraz egindako aurrenetako rapa da.

## Azala

Aurreko lanetan ez bezala, azala nahiko sinplea da. "1" zenbakia du erdi erdian, honen gainean "Bostak Bat" eta azpian "Zarama". Javi Santarem eta "Javiri"-k diseinatu zuten.

## Kantuen zerrenda

* Aurpegia: Bostak Bat - 4:32
* Kolpeka Beti - 3:07
* Dominus Bobiskum - 4:47
* Grakaz - 3:00
* Txakurremea -2:58
* Ipurdia: Arratoi Arraza - 5:08
* Guda eta Bakea - 4:03
* 625 lerro aluak - 3:17
* Mokordo ibaia - 3:18
* Paradisuak - 3:39

## Erreferentziak

* ↑ Bostak bat. (Noiz kontsultatua: 2018-02-10).
* ↑ Txiribita. (2008-07-21). «Zarama - Bostak Bat (1989)» EKAITZALDI (Noiz kontsultatua: 2018-02-10).
* 1 2 3 4 (Gaztelaniaz) «LaFonoteca, Disco: Bostak Bat» lafonoteca.net (Noiz kontsultatua: 2018-02-10).

## Kanpo estekak

* Datuak: Q55863034
# Bostak bat (lantaldea)

Bostak bat euskarazko hainbat hiztegi sortu dituen lantaldea da. 1981ean sortu zuten lehengo bost kide hauen artean: Patxi Uribarren, Luis Baraiazarra, Txomin Solabarrieta, Rikardo Badiola, Gotzon Aurrekoetxea, eta Juan Luis Goikoetxea.
Taldeak Adorez hiztegi-sorta sortu izan du gero, horien artean hauek daudela:
* Hiztegi 5000 (2006, Internet-zerbitzua)
* Euskal Aditza (hiztegieran antolatua) (2006).
* 3000 hiztegia (1996).
* Europa hiztegia (1993).
* Eskola hiztegia (1991).
* Euskarazko hiztegia (1986-1990).
* Sinonimoen hiztegia (1983)
2017an taldearen laguntzaileak 40 baino gehiago ziren. 25 urte ospatzearekin batera zeharo berriztatutako 3000 HIZTEGIA kaleratzeko asmoa adierazi zuen, baina bere lanarekin jarraitzeko zailtasunak ikusi zituen taldeak, Internet bidezko hiztegien erabilerak hiztegien komertzializazioa zaildu du eta.

## Erreferentziak

* ↑ Bostak Bat taldearen ibilbidea. ADOREZ Hiztegiak (Noiz kontsultatua: 2017-12-02).
* ↑ ADOREZ Hiztegiak, burututako lana. Bostak bat lantaldea (Noiz kontsultatua: 2017-12-02).
* ↑ ADOREZ Hiztegiak. (Noiz kontsultatua: 2017-12-02).
* ↑ ADOREZ Hiztegien etorkizuna. Bostak bat lantaldea. (Noiz kontsultatua: 2017-12-02).

## Kanpo estekak

* Datuak: Q44477449
# Bostak eta Laurenak

Bostak eta Laurenak jardunean dabilen euskarazko folk musika talde bat da. Zuzeneko hainbat emanaldi eman ditu eta zenbait bideo grabatu eta argitara eman ditu. Zuzeneko emanaldietan saiatzen dira entzuleak abestera animatzen.

## Historia

Hasieratik, euren asmoa musika egiteko eta ondo pasatzeko biltzea zela diote, "baina gauza konplikatzen joan zen eta ateratzen genuen soinua ere asko gustatzen zitzaigunez, zuzenekoak ematen hasi ginen".
Diotenez, sei gizonek aspalditik elkar ezagutzen dute, "kantaguneetan eta horrelako musikaren inguruko giroan mugitzen baikinen gehienok". Hala ere, taldea sortzeko ideiarekin batu ziren, alde batetik, Unai Brea eta Josu Zarate, eta, bestetik, Jose Garate "Foisis" (Itoiz musika taldeko baxua), Pablo Olabarrieta eta Joseba Ibarra. Talde biak elkarrekin entseguak egiten hasi ziren Zaratamon, Olabarrietaren etxean, "eta gauzak martxa hartu zuten".
Hori 2020ko pandemiaren aurretik gertatu zen, eta itxialdian bakoitza bere etxetik abestiak grabatzen eta entseatzen jarraitu zuten. Gero, Edurne ere batu zitzaien seigarren kide bezala, baina izena bere horretan mantendu zuten.

## Erreferentziak

* ↑ «Bostak eta Laurenak - Nortzuk gara» sites.google.com (Noiz kontsultatua: 2023-10-06).
* ↑ Sierra, Josi. (2022-05-17). «Bostak eta Laurenak» Zortzigarren lurraldea (Noiz kontsultatua: 2023-10-06).
* ↑ Madariaga Etxebarria, Iraitz. (2022-11-04). «Jose Garate (Bostak eta Laurenak): «Musika inoiz ez da egin izan lokal batean egoteko, hortik ateratzeko baizik»» Geuria (Noiz kontsultatua: 2023-10-06).
* ↑ Etxebarria, Iraitz Madariaga. (2023-01-16). «Bostak eta Laurenak taldeak Zaratamoko kontzertuko 10 kantaren bideoklipak kaleratu ditu» Geuria (Noiz kontsultatua: 2023-10-06).
* ↑ Madariaga Etxebarria, Iraitz. (2022-12-16). «Bostak eta Laurenak taldeak Gabonetako kontzertua eskainiko du Zaratamon» Geuria (Noiz kontsultatua: 2023-10-06).
* ↑ «Bostak eta Laurenak - Bideoak» sites.google.com (Noiz kontsultatua: 2023-10-06).
* 1 2 3 «Bostak eta Laurenak: "Gure helburua da publikoak guk bezain ondo pasatzea eta jendea euskaraz kantaraztea" - Uribe kosta - 2023-01-15» Hiruka.eus (Noiz kontsultatua: 2023-10-06).

## Kanpo estekak

* BostaketaLaurenak.eus (webgune ofiziala).
* Datuak: Q122983735
# Bost mila

Bost mila (5000) lau mila bederatziehun eta laurogeita hemeretziaren ondoren eta bost mila eta bataren aurretik doan zenbaki osoa da.

## Kanpo estekak

* Datuak: Q1049683
* Multimedia: 5000 (number) / Q1049683
# Bostehun

Bostehun (500) laurehun eta laurogeita hemeretziaren ondoren eta bostehun eta bataren aurretik doan zenbaki osoa da.

## Ezaugarriak

500 Harshad zenbaki bat da 5, 6, 10, 11, 13, 15 eta 16 oinarridun sistematan.

## Kanpo estekak

* Datuak: Q207742
* Multimedia: 500 (number) / Q207742
# Bost txerrikume

Bost txerrikume (ingelesez: Five Little Pigs) Agatha Christiek idatzitako eleberri bat da. 1942an argitaratu zen. Hercule Poirot detektibe ospetsua eleberri honetan ere agertzen da.

## Argumentua

Oharra: Atal honek istorio osoa edo amaiera argitzen du.
Caroline Crale bere senar Amyasen hilketagatik zigortua izan ondoren, horien alaba Hercule Poirotengana hurbildu da. Amak, espetxean hil baino lehen, gutun bat bidali omen zion, eta errugabea zela esaten omen zuen bertan. Hercule Poirotek ikerketa onartu du, This Little Piggy (Txerrikume hau) haur-kanta bat abiaburutzat hartuta, bost zirelako hilketa egin zezaketenak.

## Pertsonaiak

* Amyas Crale: Margolari ospetsua eta gonazale porrokatua.
* Caroline Crale: Amayasen emaztea.
* Philip Blake: Burtsako artekaria eta Amayasen lagun mina (bost txerrikumetako bat).
* Meredith Blake: Philipen anaia, lurjabea (bost txerrikumetako bat).
* Elsa Greer: Amayasen maitalea, berarentzat posatzen ari da margolan baterako (bost txerrikumetako bat).
* Angela Warren: Caroline Craleren ahizpaordea; gero, esploratzaile ospetsua (bost txerrikumetako bat).
* Cecilia Williams: Craletarren etxeko maistra (bost txerrikumetako bat).
* Carla Lemarchant: Craletarren alaba; Lemarchant osaba-izebekin bizi izan da Kanadan, hilketa gertatu ondoren.
* John Rattery: Carlaren senargaia; egia jakin nahi du, Carlarekin ezkondu ahal izateko.
* Hercule Poirot: detektibe belgikar ospetsua. Carla Lemarchant gazteak laguntza eskatzen dio.

## Kanpo estekak

* Datuak: Q304493
# Bostak (Enid Blyton)

Bostak, jatorrian ingelesez The Famous Five, Enid Blyton ingeles idazlearen 21 aleko liburu bilduma bat, 1942-1963 urte bitartean idatzirikoak eta euskarara eta beste hainbat hizkuntzatara itzuliak. Bostak izena bilduma protagonistei egiten die erreferentzia: Jorgina eta horren lehengusuak diren Julian, Ana eta Dick, Tim txakurrarekin batera. Liburuek bost lagunen abenturak kontatzen dituzte, oporretan daudelarik Kirrinen biltzen direnean. Liburu bildumak telebistarako egokitzapenak izan zituen 1978-79 urteetan, ordu erdiko 26 saioko teleserie moduan eta osorik euskaratu ere egin direnak. Halaber, Claude Voilier idazle frantsesak bildumaren jarraipena egin zuen frantsesez eta ingelesera ere itzuli ziren bildumako titulu zenbait. Beste hizkuntzetan ere, gaztelaniaz kasu Óscar Parraren eskutik eta lizentzia aske batez, egin dira bildumaren jarraipenak.

## Enid Blytonen Bostak bildumako liburuak

* Bostak eta uharteko altxorra (Five on a treasure island,1942)
* Bosten abentura berri bat (Five go adventuring again, 1943)
* Bostak ihesi (Five run away together, 1944)
* Bostak kontrabandisten muinoan (Five go to Smuggler's Top, 1945)
* Bostak karabanan (Five go off in a caravan, 1946)
* Bostak berriro Kirrin Uhartean (Five on Kirrin Island again, 1947)
* Bostak kanpinean (Five go off to camp, 1948)
* Bostak larri (Five get into trouble, 1949)
* Bostak abenturan murgildurik (Five fall into adventure, 1950)
* Bosten asteburu bat (Five on a hike together, 1951)
* Bostak primeran dabiltza (Five have a wonderful time, 1952)
* Bostak itsasertzean (Five go down to the sea, 1953)
* (Five go to mystery moor, 1954) (euskaraz argitaratu gabe)
* Bostak zoriontsu (Five have plenty of fun, 1955)
* (Five on a secret trail, 1956) (euskaraz argitaratu gabe)
* (Five go to Billycock Hill, 1957) (euskaraz argitaratu gabe)
* Bostak arriskuan (Five get into a fix, 1958)
* (Five on Finniston Farm, 1960) (euskaraz argitaratu gabe)
* Bostak deabruaren harkaitzetan (Five go to Demon's Rocks, 1961)
* Bostak misterio bat argitzen (Five have a mystery to solve, 1962)
* (Five are together again, 1963) (euskaraz argitaratu gabe)

## Ikus gainera

* Hollystertarrak

## Kanpo estekak

* Datuak: Q1134354
* ↑ (Gaztelaniaz) www.enidblyton.es.